****Előterjesztés**

**A KÉPVISELŐ-TESTÜLET**

**2023. május 31-i rendes ülésére**

**A napirendet tárgyaló ülés dátuma: 2023. május 31.**

**A napirendet tárgyaló ülés: Képviselő-testület**

**Előterjesztő:** **Szabó István Ferenc** **polgármester**

**Az előterjesztést készítette:** **Batki Gabriella gazdasági vezető**

**A napirendet tárgyaló ülés típusa-1:** **nyílt /** zárt

**A napirendet tárgyaló ülés típusa-2: rendes** / rendkívüli

**A rendelet elfogadásához szükséges többség típusa:** egyszerű / **minősített**

**A szavazás módja:** **nyílt** / titkos

**A tárgyalandó témakör tárgya:**

Az önkormányzat 2022. évi költségvetési beszámolójának elfogadása és önkormányzati rendelet alkotása az önkormányzat 2022. évi zárszámadásáról

**1. A tárgyalandó témakör tárgyilagos és tényszerű bemutatása**

Tisztelt Képviselő-testület!

Az államháztartásról szóló 2011. évi CXCV. törvény (továbbiakban: Áht.) 87. §-a szerint a költségvetés végrehajtásáról

*a)* a számviteli jogszabályok szerinti éves költségvetési beszámolót,

*b)* az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő záró számadást (a továbbiakban: zárszámadás)

kell készíteni.

Az Áht. 2015. január 1-jétől hatályos rendelkezései szerint a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. (91. § (1) bekezdés)

A 91. § (1) bekezdése alapján továbbá a zárszámadási rendelet tervezetével együtt a képviselő-testület részére tájékoztatásul be kell nyújtani a kincstár ellenőrzése keretében a helyi önkormányzat éves költségvetési beszámolójával kapcsolatosan elkészített jelentését.

A 91. § (2) bekezdés szerint a zárszámadási rendelettervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni:

a) a 24. § (4) bekezdése szerinti mérlegeket, kimutatásokat azzal, hogy az előirányzat felhasználási terven a pénzeszközök változásának bemutatását kell érteni,

b)a helyi önkormányzat adósságának állományát lejárat, a Magyarország gazdasági stabilitásáról szóló törvény szerinti adósságot keletkeztető ügyletek, bel- és külföldi irányú kötelezettségek szerinti bontásban,

c) a vagyonkimutatást, és

d) a helyi önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását.

Őrbottyán Város Önkormányzata a 2022-es év folyamán is gondoskodott a kötelező és az önként vállalt feladatok teljesítéséről. Az Önkormányzat hitelt nem vett igénybe, hitelállomány nélkül zárta az évet.

A gazdálkodás stabilnak mondható, a kötelezettségeknek az önkormányzat és intézményei is eleget tettek. Az állami támogatást saját bevételekkel kiegészítve teljesítettük a kiadásokat.

A feladatellátás során az önkormányzat és az intézmények részéről is elmondható, hogy a kiegyensúlyozott gazdálkodás biztosítására törekedtek.

KIADÁSI ELŐIRÁNYZATOK TELJESÍTÉSE

A személyi juttatások, a munkaadókat terhelő járulékok, valamint a dologi kiadások az előirányzott összegen belül időarányosan teljesültek.

A dologi kiadások kiemelt költségvetési sor a készletbeszerzésből, kommunikációs szolgáltatásokból, szolgáltatási kiadásokból (közüzemi díjak), az általános forgalmi adó kiadásokból, kiküldetés, reklám kiadásokból és az egyéb dologi kiadások teljesítéséből tevődik össze.

Az ellátottak pénzbeli juttatásai soron a nem intézményi ellátások rendszeres, illetve eseti jellegű kiadásai szerepelnek a 2015. március 1-től érvénybe lépett törvényi előírásokat is figyelembe véve.

Települési támogatásra fordított pénzbeli és természetbeni kifizetés 5 613 422 Ft volt, emellett 546 500 Ft pénzbeli támogatás került kiosztásra a korábbi Erzsébet-utalvány helyett.

Ezen támogatásokon felül a gyermekétkeztetésben résztvevők jogszabályi alapon, valamint a nyári táborokban étkezők kaptak támogatást kedvezmény formájában a térítési díjból.

Támogatást élvezett továbbá az intézményen kívüli gyermekétkeztetés is a normatív támogatást meghaladó rész tekintetében.

Működési célú kiadások kiemelt költségvetési sor az Őrbottyán és Kisnémedi Települések Köznevelési Társulásának óvodaüzemeltetésre átadott kiadásokat, a Polgárőrségnek nyújtott támogatást, valamint a egyéb támogatásokat a Bursa Hungarica Felsőoktatási Önkormányzati Ösztöndíj Pályázat önkormányzati részét.

A 2022. évben többek között az alábbi fejlesztések, beruházások valósultak meg:

1. önkormányzat:

* Termelői piac kivitelezési feladatai,
* Pálos Fogadó korszerűsítés,
* Kertekalja utca korszerűsítés,
* Egészségház 3. számú körzetéhez gépek, berendezések beszerzése.
* Továbbá elkezdődtek a II. számú Bölcsőde kivitelezési munkálatai is.

2. Polgármesteri Hivatal

* Kisbútor beszerzés,
* Mobiltelefon beszerzés,
* Informatikai eszközök beszerzése,
* Egyéb kisértékű tárgyi eszközök beszerzése.

3. Művelődési Ház

* Kossuth Lajos utcai sportpályához villanyoszlop telepítése rendezvények lebonyolításához
* Rendezvényre pavilonok beszerzése
* Egyéb kisértékű tárgyi eszközök beszerzése.

4. GAMESZ

* Városüzemeltetésre és élelmezésre is a kötelező feladatok ellátásához kisgépek, eszközök beszerzése.

Külső vállalkozóval elvégzett karbantartások közül néhány:

* Gázkészülék karbantartása az intézményekben,
* Kertészeti munkák közterületen,
* Hóeltakarítás, síkosságmentesítés,
* Úttisztítás,
* Kő beszerzés és szállítás az útminőség javításhoz,
* Útkarbantartási, útminőség javítási feladatok elvégeztetése, gépi földmunka,
* Festési munkálatok intézményekben.

5. Segítő Kéz Szociális Szolgálat

* Informatikai eszközök beszerzése
* Egyéb kisértékű eszközök, berendezések beszerzése.

6. Őrbottyáni Gyermeksziget Bölcsőde

* Egyéb kisértékű eszközök, berendezések beszerzése.

BEVÉTELI ELŐIRÁNYZATOK TELJESÍTÉSE

A működési célú támogatások államháztartáson belülről sor az önkormányzat kötelezően ellátandó feladatainak állami finanszírozását tartalmazza. Az összeg időarányosan került leutalásra az év során. A költségvetési törvény által meghatározott számítási rend alapján megállapított normatíva összege több területet illetően kevés a kötelezően ellátandó feladatok esetében is. Az önkormányzat saját bevételei terhére egészíti ki a működést is, ezért a fejlesztésre ennyivel kevesebb forrás jut.

A közhatalmi bevételek a helyi adók és egyéb közhatalmi bevételek teljesítését tartalmazza az önkormányzatnál.

A működési bevételek nagy részét az intézményi ellátási díjak befizetése, valamint a továbbszámlázott közüzemi díjak és a bérleti díj bevételek teszik ki.

A költségvetési kiadások és bevételek kiemelt rovat szerinti tagolását Önkormányzatra összesítve az 1. számú melléklet tartalmazza.

A lekötött pénzbetétek elhelyezését és megszüntetését jogszabályi rendelkezés szerint finanszírozási kiadásként és finanszírozási bevételként minden tranzakció végrehajtásakor bruttó módon, a pénzforgalom irányának megfelelő rovaton kell nyilvántartásba venni.

Ennek következtében a finanszírozási tételek csak bruttó módon jelenhetnek meg a nyilvántartásokban, még abban az esetben is, ha a korábbi művelettel ellentétes irányú gazdasági esemény kerül adott esetben elszámolásra.

Az önkormányzat és intézményei költségvetési mérlegét a 2. számú melléklet tartalmazza. A kiemelt rovat szerinti kiadások és bevételek előirányzatait és teljesítését pedig a 3. számú melléklet mutatja be.

Az önkormányzat és a költségvetési szervek vagyonkimutatását a 4. számú melléklet tartalmazza.

Az önkormányzat és a költségvetési szervek maradványkimutatását az 5. számú melléklet, az eredménykimutatásait a 6. számú melléklet tartalmazza.

Tájékoztató táblák:

Az 1. számú tájékoztató tábla tartalmazza a költségvetési mérlegeket közgazdasági tagolásban az önkormányzatra és az intézményekre vonatkozóan.

Adósságot keletkeztető ügyletekből és kezességvállalásokból fennálló kötelezettséggel az Önkormányzat nem rendelkezik. A 2. számú tájékoztató tábla mutatja.

Többéves kihatással járó döntések 2022. évben nem keletkeztek hitelfelvétellel, törlesztéssel kapcsolatban. Erre vonatkozik a 3. számú tájékoztató tábla

Az önkormányzat által nyújtott közvetett támogatásokat a 4. számú tájékoztató tábla tartalmazza.

Az előző év tényadatait, a költségvetési év terv -és tényadatait, valamint a költségvetési évet követő három év tervezett kiadási és bevételi előirányzatait az 5. számú tájékoztató tábla tartalmazza.

Az intézmények finanszírozására vonatkozó információkat a 6. számú tájékoztató tábla adatai tartalmazzák.

A pénzeszközök változásának bemutatása önkormányzat és költségvetési szervei tekintetében a 7. számú tájékoztató tábla alapján történik.

Az önkormányzat és a költségvetési szervek mérlegeit a 8. számú melléklet tartalmazza.

A Környezetvédelmi Alapról szóló 5/2009. (IV.28.) rendelet alapján az Alap felhasználását az alábbi táblázat mutatja:

adatok Ft-ban

|  |  |
| --- | --- |
| **Nyitó összeg:** | **90 000 000** |
| Talajterhelési számláról átvezetett összegek és kamatjóváírás | 26 236 663 |
| i)településrendezési feladatok: *iskola munkaterület előkészítése* | - 22 352 000 |
| g)talaj védelme, talajszennyeződések megelőzése, a szennyezett talajok feljavítása: *higany hulladék ártalmatlanítása* | - 190 400 |
| o)az épített környezet és település műemlékeinek védelme: *Pálos fogadó restaurátor és statika* | - 5 796 500 |
| o)az épített környezet és település műemlékeinek védelme: *Pálos fogadó kivitelezés önerő és termelői piac kivitelezés II. ütem önerő* | - 65 873 071 |
| **Környezetvédelmi Alap számla záró összeg:** | **4 024 692** |
| ***Környezetvédelmi Alap lekötött betét záró összeg:*** | ***18 000 000*** |

A Támogatási és Fejlesztési Alapba befolyt, illetve kifizetett összegeket az alábbi táblázat tartalmazza.

adatok Ft-ban

|  |  |
| --- | --- |
| **Nyitó összeg:** | **2 757 907** |
| Támogatási Alapba történő befizetés, kamatjóváírás | + 2 335 302 |
| Fertőtlenítőszerek | - 52 100 |
| Madarak és fák napja | - 141 991 |
| Vak Bottyán fa szobor karbantartás | - 410 285 |
| Harangláb korszerűsítés | - 1 000 000 |
| Jótékonysági főzés | - 191 493 |
| Bankköltség | - 15 868 |
| **Záró összeg:** | **3 281 472** |

Kérem a Tisztelt Képviselő testületet, hogy a jogszabályokban foglaltaknak megfelelően elkészített, a Magyar Államkincstár KGR rendszerében pénzügyileg jóváhagyott státuszban lévő 2022. évi beszámolót és a 2022. évi zárszámadási rendeletet fogadja el.

**2. Előzmények, a tárgyalandó témakörben hozott korábbi képviselő-testületi döntések, és azok végrehajtásának állása**

Őrbottyán Város Önkormányzat Képviselő-testületének 2/2022. (II. 23.) önkormányzati rendelete Őrbottyán Város Önkormányzat 2022. évi költségvetéséről

**3. Jogszabályi hivatkozások**

* Az államháztartásról szóló 2011. évi CXCV. törvény
* Az államháztartásról szóló törvény végrehajtásáról szóló 368/2011. (XII. 31.) Korm. rendelet
* Az államháztartás szervezetei beszámolási és könyvvezetési kötelezettségének sajátosságairól szóló 249/2000. (XII. 24.) Korm. rendelet
* A számvitelről szóló 2000. évi C. törvény

**4. Költségkihatások, illetve a kiadás fedezetét biztosító költségvetési sor megnevezése**

-

**5. Az illetékes bizottság véleménye**

Humánügyi Bizottság véleménye:

Kulturális, Környezetvédelmi és Sport Bizottság véleménye:

Pénzügyi és Településfejlesztési Bizottság véleménye:

**6. Határozati javaslat, rendelet-tervezet**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe:**

Őrbottyán Város Önkormányzat Képviselő-testületének .../2023. (...) önkormányzati rendelete az önkormányzat 2022. évi költségvetési zárszámadásáról

**Társadalmi-gazdasági hatása:**

Az önkormányzat kötelező és önként vállalt feladatai ellátásáról beszámol.

**Költségvetési hatása:**

A 2022. évi költségvetési előirányzatok szerint.

**Környezeti, egészségi következményei:**

A rendeletben foglaltak végrehajtásának környezeti és egészségügyi következményei nincsenek.

**Adminisztratív terheket befolyásoló hatása:**

Adminisztratív tehernövelő hatása nincs a rendeletnek.

**A rendelet megalkotásának szükségessége:**

Az Mötv-ben és Áht-ban előírt jogalkotási kötelezettség teljesítése.

**A rendelet megalkotása elmaradása esetén várható következmények:**

Mulasztásos törvénysértés miatt felügyeleti bírság kiszabása, állami feladat finanszírozás lehívhatóságának elmaradása.

**A rendelet alkalmazásához szükséges feltételek:**

Az önkormányzati rendelet alkalmazásának személyi, szervezeti, tárgyi és pénzügyi feltételei biztosítottak

**Őrbottyán Város Önkormányzat Képviselő-testületének**

**…../2023. (V. 31.) önkormányzati rendelete**

**Őrbottyán Város Önkormányzat 2022. évi költségvetésének zárszámadásáról**

Őrbottyán Város Önkormányzatának Képviselő-testülete az államháztartásról szóló 2011.évi CXCV. törvény 91. § (1) bekezdésben kapott felhatalmazás alapján, az Alaptörvény 32. cikk (1) bekezdés a) pontja szerinti feladatkörében eljárva az önkormányzat 2022. évi költségvetési zárszámadásáról az alábbiakat rendeli el:

1. A rendelet hatálya

1. §

A rendelet hatálya kiterjed az önkormányzatra, a Képviselő-testületre és szerveire, valamint az önkormányzat irányítása alá tartozó költségvetési szervekre (továbbiakban együtt: Önkormányzat).

2. Az Önkormányzat 2022. évi költségvetésének teljesítése

2. §

1. Jelen rendelet az Önkormányzat 2022. évi költségvetésének teljesítését 7 201 385 825 Ft költségvetési bevétellel állapítja meg, a finanszírozási bevételekben elszámolt lekötött betét okozta halmozódás nélkül 2 610 957 647 Ft, ezen belül a működési bevétel költségvetési előirányzat csoport összege 6 857 571 966 Ft, a finanszírozási bevételekben elszámolt lekötött betét okozta halmozódás nélkül 2 267 143 788 Ft, a felhalmozási bevétel költségvetési előirányzat csoport összege 343 813 859 Ft.
2. Jelen rendelet az Önkormányzat 2022. évi költségvetésének teljesítését 6 234 522 431 Ft költségvetési kiadással állapítja meg, mely a finanszírozási kiadásokban elszámolt lekötött betét okozta halmozódás nélkül 1 644 094 253 Ft, ezen belül a működési kiadás költségvetési előirányzat csoport összege 5 765 985 207 Ft, mely a finanszírozási kiadásokban elszámolt lekötött betét okozta halmozódás nélkül 1 175 557 029 Ft, a felhalmozási kiadás költségvetési előirányzat csoport összege 468 537 224 Ft.
3. Az (1)-(2) bekezdésben megállapított költségvetési bevételek és költségvetési kiadások kiemelt előirányzatonkénti megoszlását az 1. melléklet tartalmazza.
4. A működési és felhalmozási bevételek és kiadások előirányzatai mérlegszerű bemutatását Önkormányzati szinten a 2. melléklet részletezi.

3. §

1. Az Önkormányzat irányító szervi támogatásként az általa irányított költségvetési szervek részére 654 077 457 Ft összeget biztosított, melyből:
   1. Őrbottyáni Polgármesteri Hivatal 183 152 338 Ft,
   2. Művelődési Ház és Könyvtár Őrbottyán 46 242 444 Ft,
   3. Őrbottyáni GAMESZ 317 033 341 Ft.
   4. Őrbottyáni Segítő Kéz Szociális Szolgálat 42 623 808 Ft
   5. Őrbottyáni Gyermeksziget Bölcsőde 65 025 526 Ft
2. Az Önkormányzat által irányított költségvetési szervek költségvetési bevételeit és költségvetési kiadásait előirányzat-csoportok, kiemelt előirányzatok szerinti bontásban a 3. melléklet tartalmazza.

4. §

1. Az Önkormányzatnak adósságállománya nincs, a Magyarország gazdasági stabilitásáról szóló 2011. évi CXCIV. törvény 3.§-a szerinti adósságot keletkeztető ügyletet a 2022. évi gazdálkodása során nem kötött, ezért bel- és külföldi irányú kötelezettsége nem keletkezett.
2. Az önkormányzat és a költségvetési intézményei vagyonkimutatását a 4. melléklet tartalmazza.

5. §

Az önkormányzat és költségvetési szervei 2022. évi költségvetési maradványának kimutatását az 5. melléklet, az önkormányzat és a költségvetési szervei eredménykimutatásait a 6. melléklet tartalmazza.

3. Záró rendelkezések

6. §

E rendelet a kihirdetést követő napon lép hatályba.

Őrbottyán, 2023. ……..

Szabó István Ferenc Gállné Mezősi Szilvia

polgármester jegyző

**Részletes indokolás**

1. §

A § a rendelet hatályát rögzíti.

2. §

A § az önkormányzat és költségvetési szervei 2022. évi költségvetésének teljesítésének fő számait mutatja be, utalva a kiemelt előirányzatokat tartalmazó mellékletekre.

3. §

A § a költségvetési szerveknek folyósított irányítószervi támogatásról rendelkezik és utalást tartalmaz a 2022. évi költségvetési kiadások és bevételek (működési és felhalmozási) előirányzatát és teljesítését tartalmazó mellékletekre.

4. §

A § rendelkezik az önkormányzat adósságállományáról, utal a vagyonkimutatást bemutató mellékletre.

5. §

A § a maradvány és az eredménykimutatás részletes bemutatására szolgáló mellékletekre utal.

6. §

A § a hatályba léptető rendelkezéseket tartalmazza.

Őrbottyán, 2023. május 15.

Előterjesztő: Az előterjesztést készítette:

Szabó István Ferenc Batki Gabriella

polgármester gazdasági vezető

Az előterjesztést törvényességi szempontból megvizsgáltam:

Gállné Mezősi Szilvia

jegyző